અમદાવાદ પોલીસ કમિશનરને શાહપુરના ગણેશ સેનાના  પ્રમુખ પુ્ર્વેશસિંહ રાઠોડ અને મહામંત્રી સમીર ભાવસારના નામે મળેલી અરજીમાં જણાવ્યુ છે કે શાહપુરથી દિલ્દી દરવાજા વચ્ચે મેટ્રોની કામગીરી ચાલતી હોવાને કારણે આ રસ્તો છેલ્લાં છ મહિનાથી બંધ કરી દેવામાં આવ્યો છે તેથી નાના વાહનો શાહપુર હલીમની ખડકીવાળા રસ્તા ઉપરથી પસાર થાય છે આમ દિવસ દરમિયાન હજારો વાહન ચાલકો આ રસ્તાનો ઉપયોગ કરે છે, આ જ માર્ગ ઉપર દરેક વર્ષે મંડપ બાંધી જાહેરમાં ગણેશ સ્થાપન કરીએ છીએ, પણ જો આ વર્ષે ગણેશ સેના આ કાર્યક્રમ કરે તો આ રસ્તાનો ઉપયોગ કરનાર હજારો વાહન ચાલકો દર્શનાર્થીની ભીડને કારણે અટવાઈ જાય તેમ છે, આ સ્થિતિને ધ્યાનમાં લેતા ગણેશ સેના દ્વારા નિર્ણય લેવામાં આવ્યો છે કે શહેરના ટ્રાફિકને અડચણ રૂપ નહીં થઈને પણ ગણેશ સેવા થઈ શકે છે તેથી અમે આ વખતે ગણેશ સ્થાપન કરવાના નથી.